**568. fundur stjórnar BSE
haldinn í Búgarði mánudaginn 4. febrúar kl. 11.**

Á fundinn voru mætt: Gunnhildur Gylfad. Birgir Arason, Gestur J. Jensson, Helga Hallgrímsdóttir og Aðalsteinn Hallgrímsson fyrsti varamaður. Guðmundur Sturluson boðaði forföll. Framkvæmdastjóri ritaði fundargerð.

**Dagskrá:**Fundargerð síðasta fundar.
Aðalfundur BSE 2019,
Fræðslufundir.
Drög að ársreikningi.
Skipulag sæðingastarfsemi, skýrsla um sæðingagjöld.
Afgreiðsla og símsvörun.

1. **Fundargerð 567**. stjórnarfundar frá 12. des. sl. samþykkt.
2. **Aðalfundur BSE 2019.** Stefnt á að aðalfundur verði haldinn 5. mars í Hlíðarbæ. Vangaveltur um hvern eigi að fá til að halda erindi á fundinum. Ákveðið að kanna hvort Ólafur Stefensen framkvæmdastj. Félags atvinnurekenda geti komið og rætt við bændur.
3. **Fræðslufundir.** Rætt um að hafa fund um rusla eða endurvinnslumál. Stjórn stefnir að því að fara í kynnisferð á svæðinu ath. Gámafélagið/Gámaþjónustan og fafa síðan fund í framhaldi af því. Framkvæmdatjóra falið að vinna í málinu.
4. **Drög að ársreikningi.** Lögð fram drög að ársreikningi, sem er langt kominn. Útlit er fyrir að eitthvert tap verði á rekstrinum, en flestir liðir séu líkir og á síðasta ári.
5. **Skipulag sæðingastarfsemi.** 17. janúar sátu formaður, varaformaður og framkvæmdastjóri fund með stjórn Búnaðarsambands S-Þingeyinga þar sem rætt var um samstarf erða sameiningu á rekstri kúasæðinga í Eyjafirði og Þingeyjarsýslu. Framkvæmdstjóra BSE falið að taka saman áætlaðan kostnað og hugsanlega hagræðingu ef sæðingarnar verða sameinaðar þannig að hægt verði að leggja áætlun fyrir aðalfundi félaganna.
Einnig var kynnt var skýrsla sem Fagráð í nautgriparækt fékk Guðmund Jóhannesson ráðunaut hjá RML til að gera um skipulag sæðingastarfsemi og sæðingagjöld rekstraraðila á landsvísu. Í skýrslunni kemur fram að kostnaður bænda vegna sæðinga sé mjög misjafn milli héraða.
6. **Afgreiðsla og símsvörun.** Eins og áður hefur komið fram þá sagði RML upp samningi um símsvörun sem leiddi það af sér að Regínu sem séð hefur um afgreiðslu, símsvörun og fleira var sagt upp störfum þar sem ljóst var að þegar um 2/3 hlutar starfsfólks í húsinu nýttu ekki þjónustuna væri kostnður og mikill fyrir þá sem eftir eru, þ.e. BSE/Bókvís.
Regína hætti störfum um síðustu mánaðamót og eru henni þökkuð góð störf.
Fundi slitið uppúr kl. 15. SBH